CELEX: 32007R1220
Language: ro
Date: 2007-10-18 00:00:00
Title: Regulamentul (CE) nr. 1220/2007 al Comisiei din 18 octombrie 2007 de modificare a prețurilor reprezentative și a valorilor taxelor suplimentare la importul melaselor în sectorul zahărului stabilite de Regulamentul (CE) nr. 1110/2007

19.10.2007   
            
            
               RO
            
            
               Jurnalul Oficial al Uniunii Europene
            
            
               L 275/25
            
         
      REGULAMENTUL (CE) NR. 1220/2007 AL COMISIEI
   
   din 18 octombrie 2007
   de modificare a prețurilor reprezentative și a valorilor taxelor suplimentare la importul melaselor în sectorul zahărului stabilite de Regulamentul (CE) nr. 1110/2007
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 318/2006 al Consiliului din 20 februarie 2006 privind organizarea comună a piețelor în sectorul zahărului (1), în special articolul 27 alineatul (2),
   având în vedere Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (2), în special articolul 34 alineatul (2) al doilea paragraf a doua teză,
   întrucât:
   
               (1)
            
            
               Valorile prețurilor reprezentative și ale taxelor suplimentare aplicabile la importul melaselor începând cu 1 octombrie 2007 sunt stabilite prin Regulamentul (CE) nr. 1110/2007 al Comisiei (3).
            
         
               (2)
            
            
               Datele de care dispune Comisia la data curentă conduc la modificarea valorilor menționate, în conformitate cu regulile și normele prevăzute în Regulamentul (CE) nr. 951/2006,
            
         ADOPTĂ PREZENTUL REGULAMENT:
   Articolul 1
   Prețurile reprezentative și taxele suplimentare aplicabile la importul produselor menționate la articolul 34 din Regulamentul (CE) nr. 951/2006, stabilite de Regulamentul (CE) nr. 1110/2007, se modifică și figurează în anexa la prezentul regulament.
   Articolul 2
   Prezentul regulament intră în vigoare la 19 octombrie 2007.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 octombrie 2007.
      
         
            Pentru Comisie
         
         Jean-Luc DEMARTY
         
         
            Director general pentru agricultură și dezvoltare rurală
         
      
   
   
      (1)  JO L 58, 28.2.2006, p. 1. Regulament modificat ultima dată prin Regulamentul (CE) nr. 247/2007 al Comisiei (JO L 69, 9.3.2007, p. 3).
   
      (2)  JO L 178, 1.7.2006, p. 24. Regulament modificat ultima dată prin Regulamentul (CE) nr. 2031/2006 (JO L 414, 30.12.2006, p. 43).
   
      (3)  JO L 253, 28.9.2007, p. 7.
   
      ANEXĂ
      Sume modificate ale prețurilor reprezentative și valorile taxelor suplimentare la importul melaselor în sectorul zahărului, aplicabile de la data de 19 octombrie 2007
      
                  (EUR)
               
            
                  Codul NC
               
               
                  Valoarea prețului reprezentativ la 100 kg net din produsul în cauză
               
               
                  Valoarea taxei suplimentare la 100 kg net din produsul în cauză
               
               
                  Valoarea taxei de aplicat la import în urma suspendării prevăzute la articolul 40 din Regulamentul (CE) nr. 951/2006 la 100 kg net din produsul în cauză (1)
                  
               
            
                  1703 10 00 (2)
                  
               
               
                  8,38
               
               
                  —
               
               
                  0
               
            
                  1703 90 00 (2)
                  
               
               
                  10,29
               
               
                  —
               
               
                  0
               
            
         (1)  Această sumă înlocuiește, în conformitate cu articolul 40 din Regulamentul (CE) nr. 951/2006, valoarea taxei tarifului vamal comun, stabilită pentru aceste produse.
      
         (2)  Stabilire pentru calitatea tip, astfel cum este stabilită la articolul 27 din Regulamentul (CE) nr. 951/2006.